Achinós (kunnallisyksikkö)

Achinós () on Kreikan kylä sekä samanniminen Visaltían kunnan kunnallisyksikkö (Δημοτική Ενότητα Αχινού, Dimotikí Enótita Achinoú) ja entinen itsenäinen kunta. Se sijaitsee Sérresin alueyksikössä Keski-Makedonian alueella. Koko kunnallisyksikön väkiluku on 2 427 ja varsinaisen Achinóksen kylän väkiluku 507 (vuonna 2011).

Achinóksen kylä sijaitsee Strymónas-joen eteläpuolisen sivuhaaran varrella. Se on saanut nimensä alueella sijainneesta, sittemmin kuivatusta Achinós-järvestä. Achinóksen kunnallisyksikkö käsittää alueen Visaltían kunnan keskiosissa kylän ympärillä. Achinós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Visaltían kuntaan yhdessä Nigrítan ja Trágiloksen kanssa, jolloin se muuttui uuden kunnan kunnallisyksiköksi.

 Kunnallisyksikön osat 

Achinóksen kunnallisyksikkö muodostuu seuraavista kyläyhdyskunnista ja asutuksista:

 Kylä­yhdys­kunta Kylä tai muu asutus Väkiluku (2011) Achinós Achinós 507 Choumnikó Choumnikó 190 Lagkádi 113 Dáfni Dáfni 340 Oréskeia 57 Lefkótopos Lefkótopos 311 Patríki Patríki 291 Sitochóri Sitochóri 531 Zervochóri Zervochóri 87 Yhteensä: 2 427

 Lähteet 

Luokka:Keski-Makedonian entiset kunnat
Luokka:Keski-Makedonian kylät
Luokka:Visaltía